
INKLUZIJA JE PROCES, PRI KATEREM SE UČIMO ŽIVETI DRUG Z DRUGIM!

10. maj 2021

Vabimo vas na pohod: Nanos 23. maj 2021

Eko hiša (Nanos 10a, Vipava) 775 m – Nanos Vojkova koča na Nanosu 1240 m, višinska razlika 465 m

Start pri Eko koči pod Nanosom (Lovska koča) je ob 9:00

Izpred Eko koče se čez gozdiček po planinski poti vzpenjamo proti vrhu Nanosa. Po 700 m pridemo iz gozdička na planoto (glej sliki 1-2). Naslednjih dobrih 3 km hodimo po travnati in kamniti podlagi (glej sliki 3-4). Nadaljujemo po cesti ali po grebenski poti, ves čas hodimo po travnati in  kamniti podlagi. Zadnjih 500 m pa je makadamska cesta. Po dobri uri in pol, ter prehojenih slabih 5 km planinske poti bomo prispeli do Vojkove koče na Nanosu.

Ob 11:00 uri bo krajši program:   Gluhi strežejo v planinski kočah – GSPK, Nevrorazlični AMA, Slepi in slabovidni po Slovenski planinski poti - SSP po SPP in gostje.

Spust v dolino bo po treh variantah:
· Varianta 1 
Po isti poti do Eko koče. Čas hoje uro in pol.
· Varinata 2 
6,6 km po cesti do Eko koče, makadam, asfatl in betonirana cesta. Čas hoje uro in pol.
· Varinata 3 
Nanos – Abram
Pot začnemo pred Vojkovo kočo na Nanosu skozi gozd, jo nadaljujemo po makadamski cesti in po cca 3,7 km zavijemo na planinsko pot. Čez pol ure prečkamo cesto, se spustimo na pašnik in čez dobrih 20 minut hoje pridemo na naslednjo makadam cesto, kjer je oddaljenost do Abrama še 1,9 km makadam ceste. Do Abrama prispemo po slabih dveh urah hoje.
Avtobus nas odpelje do Eko koče.

Organiziran avtobusni prevoz:
avtobusna postaja Moravče 6:00 – avtobusna postaja Domžale 6:30 – Ljubljana Kolosej 7:00
Prijave se zbirajo do 19. maja ali do popolnitve prostora.

